section_heading: Proizvodnja
paragraph_text: Tiger II je dovršen u kasnijoj fazi rata i proizveden je u relativno malom broju primjeraka. Naručeno je 1500 Tigera II, ali je proizvodnja jako ometana savezničkim bombardiranjima.Manchester 1968., str. 498. Između ostalog, u pet napada između 22. rujna i 7. listopada 1944. je uništen najveći dio Henschelove tvornice. Procjenjuje se da je to bombardiranje prouzročilo gubitak u proizvodnji od oko 657 Tigera II.Jentz and Doyle 1993., str. 17. Proizvedena su samo 492 primjerka: 1943. samo 1, 1944. 379 primjeraka i 112 u zadnjoj godini rata. Puna proizvodnja se odvijala od sredine 1944. do kraja rata.Jentz 1996., str. 288.